ეიფელიშ ერუანული პარკი

ეიფელიშ ერუანული პარკი (გერმ. Nationalpark Eifel) — ერუანული პარკი გერმანიას, ოორუე რაინ-ვესტფალიაშ აკანს. იდვალუაფუ ეიფელიშ გვალეფიშ ოორუეჸურე, ნოღა ნიდეგენს (ოორუეჸურე) დო შლაიდენს (ობჟათეოორუეჸურე) შქას, ობჟათე-ბჟადალშე უხურგანს ბელგიას. პარკიქ 2004 წანას დირსხუ დო მუში ფართობი დოხოლაფირო 10 700 ჰექტარი რე. მუში ღანკი რე ამდღარშახ ასქილადირი წიფურიშ ტყალეფიშ თხილუა, ნამუთჷთ თელი ეიფელი დო ცენტრალური ევროპაშ უდიდაში ნორთი რდჷ ფორილი. ფორჷნს ფურცელამ დო ლირსამ ტყალეფს, ტობეფს, მაფერეფს დო რღია ჭყენჭყეფს. ერუანულ პარკის გოფაჩილი რე 900-შახ ჩხოლარიშ დო ჩანარიშ გვარობა, ნამუეფშეთ კანკალე ჭითა წინგიშა რე მიშაღალირი. ხვალე ხოჭოეფიშ გვარობეფი 1300-ს ოჭირინდუანდ. შხვა ჩხოლარეფს შქას რე ველური კატუ, უჩა ყარყანტი დო კიდალაშ ხვილარი. გალერეა ქოძირით თაშნეშე გერმანიაშ ერუანული პარკეფიშ ერკებული რესურსეფი ინტერნეტის www.nationalpark-eifel.de (გერმანული) www.foerderverein-nationalpark-eifel.de Archived 2018-08-27 ვებ-ხასჷლას Wayback Machine. (გერმანული) www.nationalparktor.de Private website on the Eifel National Park focussed on Heimbach (გერმანული) www.lernort-vogelsang.de Information portal about the history of the former Nazi Ordensburg of Vogelsang in the middle of the Eifel National Park (გერმანული)